title: Предложение за решение на Съвета допълващо Кодекса на шенгенските граници по отношение на наблюдението на морските външни граници в контекста на операционното сътрудничество, координирано от Европейската агенция за управление на оперативното сътрудничество по външните граници

text:
Важна правна забележка

|

52009PC0658

	[pic] | КОМИСИЯ НА ЕВРОПЕЙСКИТЕ ОБЩНОСТИ |Брюксел, 27.11.2009COM(2009)658 окончателенПредложение заРЕШЕНИЕ НА СЪВЕТАдопълващо Кодекса на шенгенските граници по отношение на наблюдението на морските външни граници в контекста на операционното сътрудничество, координирано от Европейската агенция за управление на оперативното сътрудничество по външните границиОбяснителен меморандумКОНТЕКСТ НА ПРЕДЛОЖЕНИЕТОИстория на досиетоПрез 2007 г. Комисията подготви проучване, анализиращо международната правна рамка за наблюдение на външните морски граници и пречките за нейното ефективно изпълнение. След това Комисията натовари неофициална група, състояща се от експерти от държавите-членки, Frontex, Върховния комисариат на ООН за бежанците и Международната организация за миграция, със задачата да съставят насоки за морските операции на Frontex.През септември 2007 г. Съветът в състав „Правосъдие и вътрешни работи“ изрази своята подкрепа за тази група. Той покани „Комисията, Frontex и държавите-членки да завършат приоритетно анализа на морското право, от значение за съвместните операции на Frontex, и [прикани] Комисията да докладва за това пред Съвета преди края на годината“.Групата проведе пет срещи между юли 2007 г. и април 2008 г. и състави „Проект за насоки за морските операции на FRONTEX“. Участниците не можаха да се споразумеят по въпроси като последствията за човешките права и правата на бежанците, ролята на Frontex и предварителното определяне на местата за сваляне на мигрантите от плавателни съдове.Убедена че различията между държавите-членки не биха могли да доведат до определяне на насоки, Комисията подготви проекторешение въз основа на резултатите, постигнати от неофициалната група. Проектът се основаваше на член 12 от Кодекса на шенгенските граници, който позволява на Комисията да приема правила за наблюдение на границата в съответствие с процедура на комитологията (регулаторен комитет в Европейския парламент, упражняващ право на проверка).Консултация с комитета по Кодекса на шенгенските границиПроекторешението беше представено за обсъждане пред комитета по Кодекса на шенгенските граници на 23 – 24 февруари 2009 г. Няколко държави-членки се противопоставиха твърдо на проекта, най-вече поради факта, че той надвишава правомощията, дадени на Комисията от Кодекса на шенгенските граници. Други държави-членки обаче изразиха твърда подкрепа, особено по отношение защитата на човешките права и правата на бежанците. Някои държави-членки още не бяха завършили вътрешните си консултации, но също имаха резерви относно проекта.С оглед на заключенията на Европейския съвет от юни 2009 г., които подчертаха нуждата от „укрепване на операциите по граничен контрол, координирани от агенцията, и от ясни правила за съвместно патрулиране и сваляне от борда на спасени лица“, Комисията реши да продължи процедурата по комитология. На 19 октомври на Комитета беше представена изменена версия на проекторешението, взимаща под внимание някои от опасенията, изразени от държавите-членки. Основните промени се отнасят до:-  Насоките бяха изцяло възпроизведени в приложение, което ще бъде част от оперативен план, определен от участващите държави-членки и от агенцията Frontex.-  Принципът за неотблъскване беше формулиран отново и ще се отнася до случаи, в които съществуват основателни причини да се смята, че лицата ще бъдат подложени на преследване или други видове нехуманно или унизително отношение.-  Разпоредбата за прихващане, издирване и спасяване в контекста на операциите по наблюдение беше опростена.-  Проектът дава приоритет на свалянето в трети страни (при спазване на принципа за неотблъскване); ако това не е възможно, свалянето трябва да се осъществи в най-близкото от географска гледна точка място.На срещата от 19 октомври Комитетът беше приканен да даде официално становище по проекторешението. Осем държави-членки гласуваха за проекта, което представлява общо 67 гласа. Седем държави-членки гласува против, което представлява общо 116 гласа. Четири държави-членки се въздържаха. Пет държави-членки не бяха представлявани. Прагът, необходим за издаване на становище на Комитета (223 гласа) не беше достигнат.ОСНОВАНИЕ И ЦЕЛИ НА ПРЕДЛОЖЕНИЕТОПредложението представлява следващ етап от процедурата по комитология, която изисква от Комисията без отлагане да представи на Съвета и на Европейския парламент предложение за решение на Съвета, съдържащо текста на проекта, поставен за гласуване в Комитета.Целта на предложението е да гарантира, че международните правила, от значение за операциите по наблюдение на морските граници, извършвани под оперативната координация на агенция Frontex (Конвенцията за морското право, конвенциите за безопасност по море, за търсене и спасяване, международното право за бежанците и човешките права), се прилагат еднакво от всички държави-членки, участващи в операциите. С него се цели създаването на регулаторна основа, необходима за да може една държава-членка да извършва наблюдение на морската граница на друга държава-членка.Необходимостта от „ясни правила за участие при съвместни морски операции, като надлежно се осигурява закрила за пътуващите в смесени потоци, които имат нужда от нея, в съответствие с международното право“ беше посочена отново в заключенията на Европейския съвет от 29 — 30 октомври 2009 г.Проектът се стреми конкретно да отговори на следните проблеми:-  Някои държави-членки, членове на Европейския парламент, учени и асоциации зададоха въпрос дали основните човешки права и правата на бежанците се спазват по време на операциите на Frontex (особено по отношение на забраната за връщане и достъпа до процедури за даване на убежище). Те се питат кои закони важат в тези случаи, особено в открито море, и какви са гаранциите, че правата наистина се спазват. Наистина съществува задължение за спазване на основните права при прилагане на Кодекса на шенгенските граници, но това не е изрично посочено по отношение на операциите по наблюдение. Що се отнася до принципа за невръщане, съществуват различия между тълкуванията на държавите-членки на този принцип на международното право, като някои държави-членки например оспорват неговото прилагане в международни води.-  Предложението цели задължението за зачитане на основните права и правата на бежанците да бъде изрично посочено за операциите по наблюдение, координирани от агенция Frontex. Накрая предложението въвежда забрана за връщане на лица, заплашени от преследване или други видове нехуманно или унизително отношение. Тази забрана ще се прилага независимо от статута на морските води, в които лицата са се намирали.-  Предложението за решение създава правна основа за закон на Общността за упражняване на набор от правомощия, необходими за ефективното прилагане на член 12 от Кодекса за шенгенските граници, като претърсване и прихващане на плавателни съдове. Така се уточняват условията, при които такива мерки могат да се вземат в различните морски зони, включително международните води. Тези условия включват съответните разпоредби на международното право, като с това способстват за ефективното и еднакво извършване на операциите на Frontex (разрешение на крайбрежната държава, установяване на флага, под който корабът плава, разрешение от държавата по флаг, плавателни съдове без флаг и т.н.).-  Повечето от морските операции, координирани от Frontex, се превръщат в операции по търсене и спасяване. Въпреки това Frontex не е агенция за търсене и спасяване; нейната задача е да спомогне за прилагане на правилата за граничен контрол. На практика фактът, че операциите се превръщат в операции по търсене и спасяване, ги изважда от обхвата на координацията на Frontex и правото на Общността. Задължението да се предостави помощ по море и отговорностите на органите за търсене и спасяване се определят от международното право, но тези разпоредби не се тълкуват или прилагат еднакво от държавите-членки.-  Предложението за решение има за цел да осигури спазване на международното задължение за оказване на помощ и прилагането на системата SAR за търсене и спасяване. То установява принципа за сътрудничество с органите за търсене и спасяване още преди началото на операцията. То посочва също с кой орган за търсене и спасяване да се установи връзка в случаите, когато няма връзка с отговорния орган, така че всички екипи, участващи в операцията да се свържат с един и същ SAR орган.-  Друга разлика между държавите-органи е начинът, по който те определят дали дадена ситуация изисква помощ: за някои държави-членки плавателният съд следва да бъде в опасност от потъване; за други е достатъчно съдът да бъде негоден за плаване по море; някои държави-членки изискват лицата на борда да отправят молба за помощ, докато други не изискват това. Предложението се основава на системата SAR и предвижда, че веднага щом възникне въпрос за безопасността на плавателния съд или на лице в него следва да се осъществи връзка с органите за търсене и спасяване и да им се предостави цялата информация, необходима за определяне на това дали става дума за ситуация по търсене и спасяване.-  Определянето на мястото, където спасените лица трябва да бъдат отведени, е труден въпрос и се разглежда като една от слабостите на системата SAR. Измененията от 2004 г. изискват от всички държави да сътрудничат за разрешаване на ситуации по търсене и спасяване; държавата, отговаряща за района на търсене и спасяване, следва да реши в сътрудничество с останалите държави къде да бъдат отведени спасените лица. Една държава-членка не прие тези изменения. Особени разногласия предизвика въпросът къде да бъдат свалени спасените лица, ако държавата, отговаряща за района на търсене и спасяване не успее да изпълни задълженията си в това отношение. Някои държави-членки с нежелание взимат участие в операциите, тъй като се страхуват, че ще им се наложи да приемат спасените лица в своята държава. Предложението за решение цели да разреши подобни ситуации, като посочи, че когато свалянето на лицата в трета държава не е възможно, то ще се осъществи в държавата-членка домакин на операцията.ПРАВНИ ЕЛЕМЕНТИ НА ПРЕДЛОЖЕНИЕТОПравна основаПравната основа на предложението е член 12, параграф 5 от Регламент (ЕО) на Европейския парламент и на Съвета № 562/2006 от 15 март 2006 г. за създаване на Кодекс на Общността за режима на движение на лица през границите (Кодекс на шенгенските граници)[1], който дава право на Комисията да приема допълнителни правила за наблюдение в съответствие с регулаторната процедура, като Европейският парламент упражнява право на проверка.Предложението се отнася до наблюдението на морските граници в контекста на операциите на Frontex, чийто мандат включва подпомагане на оперативното сътрудничество между държавите-членки при прилагането на Кодекса на шенгенските граници. Това са операции съгласно Кодекса на границите, които се координират от агенция на Общността и разходите за които се плащат от бюджета на Общността. Приемането на допълнителни разпоредби за наблюдението съгласно процедурата на комитологията се посочва изрично в член 12 от Кодекса. Когато наблюдението се отнася до морските граници, очевидно е, че следва да се спазва международното морско право. Също така операциите не могат да се провеждат в нарушение на човешките права, включително правата на бежанците, както е посочено в Кодекса.Предложението стриктно се придържа към тази международна правна рамка:то цели да укрепи спазването на тези принципи при провеждане на операциите, като същевременно въвежда определена степен на уеднаквяване на прилагането на правната рамка от всички оперативни екипи, участващи в тези операции.Субсидиарност и пропорционалностПредложението за решение е свързано с област, която не попада в обхвата на изключителната компетентност на Общността и затова попада в обхвата на принципа на субсидиарност. То трябва да спазва и принципа на пропорционалност.Целите на предложението не могат да се осъществят от държавите-членки индивидуално и изискват приемане на разпоредби на Общността.Предложението се отнася до наблюдението на морските граници в контекста на оперативното сътрудничество, координирано от агенция Frontex, и не се отнася до дейностите по наблюдение, извършвани индивидуално от държавите-членки или в сътрудничество извън тази рамка.Избор на правни инструментиПредложен инструмент: Решение на Съвета.Като правен инструмент бе избрано решение, тъй като предложението цели да създаде задължения за държавите-членки, към които е адресирано, в частност при извършване на наблюдение на външните граници в контекста на оперативното сътрудничество, координирано от Frontex.СъдържаниеЧлен 1 посочва, че наблюдението на морските граници в контекста на операциите на Frontex следва да се извършва съгласно насоките, посочени в приложението, които следва да се включват в оперативния план за всяка операция.-  В раздел 2 се дава кратко описание на съдържанието на приложението.СЪГЛАСУВАНОСТ С ПОЛИТИКИТЕ НА ОБЩНОСТТАПредложението е съгласувано с другите политики на Общността и в частност с външната политика на Европейския съюз и общата транспортна политика. То е съгласувано също така с интегрираната морска политика на Европейския съюз.КОНСУЛТАЦИИ И ОЦЕНКА НА ВЪЗДЕЙСТВИЕТОВъншни консултацииПредложението за решение се основава до голяма степен на резултатите, представени от неофициалната група по проекта, организирана от Комисията през 2007 г. и 2008 г., в която участваха експерти от държавите-членки, Frontex, Върховния комисариат на ООН за бежанците и Международната организация за миграция.Оценка на въздействиетоОценка на въздействието не беше направена, тъй като предложението главно възпроизвежда и пояснява вече съществуващи международни и общностни разпоредби.ОЦЕНКАНе се планира оценка на прилагането на решението.ФИНАНСОВА ОБОСНОВКА И ОЦЕНКА НА РИСКОВЕТЕ ОТ ИЗМАМИМярката не налага финансова или административна тежест върху Общността. Предложението няма да окаже въздействие върху бюджета на Общността.СПЕЦИАЛНИ СТАНОВИЩА НА НЯКОИ ДЪРЖАВИ-ЧЛЕНКИ И АСОЦИИРАНИ СТРАНИТова предложение доразвива достиженията на правото от Шенген. Следователно трябва да бъдат взети предвид следните последици по отношение на различните протоколи:-  Обединено кралство и Ирландия: Настоящото предложение цели да доразвие разпоредбите на достиженията на правото от Шенген, в които Обединеното кралство и Ирландия не участват в съответствие с Решение 2000/365/ЕО на Съвета от 29 май 2000 г. относно искането на Обединеното кралство Великобритания и Северна Ирландия да участва в някои разпоредби от достиженията на правото от Шенген и с Решение 2002/192/ЕО на Съвета от 28 февруари 2002 г. относно искането на Ирландия да участва в някои разпоредби от достиженията на правото от Шенген. Тези държави-членки не участват в приемането на настоящото решение, не са обвързани от него и не го прилагат.-  Дания: Това предложение ще замени Регламент (ЕО) № 562/2006. Тъй като регламентът цели да доразвие разпоредбите на достиженията на правото от Шенген съгласно разпоредбите на Глава IV от Част трета от Договора за създаване на Европейската общност, Дания, в съответствие с член 5 от протокола за позицията на Дания, приложен към Договора за Европейския съюз и Договора за създаване на Европейската общност, уведоми за транспонирането на този регламент в националното си законодателство с писмо от 8 юни 2006 г. Следователно по силата на международното право Дания е длъжна да прилага настоящото решение.-  Норвегия и Исландия: Настоящото предложение представлява доразвиване на разпоредбите на достиженията на правото от Шенген по смисъла на споразумението, сключено между Съвета на Европейския съюз, от една страна, и Република Исландия и Кралство Норвегия, от друга страна, за тяхното асоцииране в процеса на изпълнение, прилагане и развитие на достиженията на правото от Шенген[2].-  Швейцария: Настоящото предложение представлява развитие на разпоредбите на достиженията на правото от Шенген по смисъла на Споразумението между Европейския съюз, Европейската общност и Конфедерация Швейцария за асоцииране на Конфедерация Швейцария към въвеждането, прилагането и развитието на достиженията на правото от Шенген[3].-  Лихтенщайн: Настоящото предложение представлява развитие на разпоредбите на правото от Шенген по смисъла на Протокола между Европейския съюз, Европейската общност, Конфедерация Швейцария и Княжество Лихтенщайн за присъединяването на Княжество Лихтенщайн към Споразумението между Европейския съюз, Европейската общност и Конфедерация Швейцария за асоцииране на Конфедерация Швейцария към въвеждането, прилагането и развитието на достиженията на правото от Шенген.Предложение заРЕШЕНИЕ НА СЪВЕТАдопълващо Кодекса на шенгенските граници по отношение на наблюдението на морските външни граници в контекста на операционното сътрудничество, координирано от Европейската агенция за управление на оперативното сътрудничество по външните границиСЪВЕТЪТ НА ЕВРОПЕЙСКИЯ СЪЮЗ,като взе предвид Договора за създаване на Европейската общност,като взе предвид Регламент (EО) № 562/2006 на Европейския парламент и на Съвета от 15 март 2006 г. за създаване на Кодекс на Общността за режима на движение на лица през границите (Кодекс на шенгенските граници)[4], и по-специално член 12, параграф 5 от него,като взе предвид предложението на Комисията,като има предвид, че:1.  Целта на наблюдението на границите е да предотврати неразрешено преминаване на границата, да се противопостави на трансграничната престъпност, да залови и да предприеме други мерки срещу лица, които незаконно преминават границата. Наблюдението на границите има за цел да предотврати и да разубеди лицата от заобикаляне на проверките на гранично-пропускателните пунктове, както и да разкрие незаконното преминаване на външните граници.2.  Европейската агенция за управление на оперативното сътрудничество по външните граници на държавите-членки на Европейския съюз („агенцията“) отговаря за координирането на това сътрудничество между държавите-членки за улесняване на прилагането на правото на Общността, включително по отношение наблюдението на границите. Необходими са допълнителни правила по отношение на наблюдението на границите, осъществявано от морски или въздушни екипи на една държава-членка на морската граница на друга държава-членка в контекста на оперативното сътрудничество, координирано от агенцията и за по-нататъшно укрепване на това сътрудничество.3.  Съгласно Регламент (EО) № 562/2006 и общите принципи на общностното право мерките, предприети в хода на операция по наблюдение на границата, следва да бъдат в съответствие с търсените цели и да зачитат напълно основните права и правата на бежанците и на лицата, търсещи международна закрила, като това включва по-специално забрана на отблъскването. Държавите-членки са обвързани с разпоредбите на общностното право в областта на политиката за убежище и по-специално с Директива 2005/85/ЕО на Съвета от 1 декември 2005 година относно минимални норми относно процедурата за предоставяне или отнемане на статут на бежанец[5] в държавите-членки по отношение на молбите за предоставяне на убежище, подадени на територията, включително на границата и в транзитните зони, на държавата-членка.4.  Европейският съвет, на заседанията си от 18 — 19 юни 2009 г. и 29 — 30 октомври 2009 г., подчерта необходимостта от укрепване на операциите по граничен контрол, координирани от агенцията, и от ясни правила за съвместно патрулиране и сваляне от борда на спасени лица.5.  Следва да бъде взет предвид фактът, че операциите по наблюдение на границите, координирани от агенцията, се провеждат съгласно оперативен план, съгласуван между участващите държави-членки и агенцията и съгласно програма и инструкции, предоставени от координационен център, в който са представени държавите-членки и агенцията, и че преди началото на операцията се определят една или повече държави-членки домакини, чиито граници ще бъдат обект на наблюдение. Насоките, посочени в настоящото решение, следва да бъдат включени в този оперативен план.6.  Прилагането на настоящото решение не засяга задълженията на държавите-членки съгласно Конвенцията на Организацията на обединените нации по морско право, Международната конвенция за безопасност на човешкия живот по море, Международната конвенция за търсене и спасяване по море, Конвенцията на ООН срещу трансграничната организирана престъпност и Протоколът към нея срещу нелегалния трафик на мигранти по суша, море и въздух, Конвенцията за статута на бежанците, Европейската конвенцията за правата на човека и други международни инструменти от значение.7.  В съответствие с международното право всяка държава следва да изисква от капитана на кораба, плаващ под неин флаг, да окаже помощ на всяко открито в морето лице, което е в опасност, и възможно най-бързо да пристъпи към спасяване на това лице, ако това може да се извърши без сериозна опасност за кораба, неговия екипаж или пътници. Тази помощ следва да бъде оказана без значение на гражданството или статута на нуждаещите се лица или на обстоятелствата, при които са открити. Настоящото решение не засяга отговорностите на органите за издирване и спасяване, включително по отношение на осигуряване на координация и сътрудничество с цел спасените лица да бъдат транспортирани до безопасно място.8.  Настоящото решение зачита основните права и спазва принципите, утвърдени по-специално в Хартата на основните права на Европейския съюз, а именно човешко достойнство, забрана за изтезания и нечовешко или унизително отношение или наказание, право на свобода и сигурност, принцип на неотблъскване, недискриминация и правата на детето. Настоящото решение следва да се прилага от държавите-членки в съответствие с тези права и принципи.9.  Предвид това, че целите на предстоящите действия, а именно приемане на допълнителни правила за наблюдение на морските граници от гранична охрана, чиято дейност е координирана от агенцията, не могат да бъдат постигнати в достатъчна степен от държавите-членки вследствие на различията в техните законодателства и практики, и в този смисъл могат да бъдат по-успешно постигнати на общностно равнище поради многонационалния характер на операциите, Общността може да приеме мерки в съответствие с принципа на субсидиарност от член 5 от Договора. В съответствие с принципа на пропорционалност, установен в посочения член, настоящото решение не надхвърля необходимото за постигането на тези цели.10.  В съответствие с член 2 от Протокола за позицията на Дания, приложен към Договора за Европейския съюз и Договора за създаване на Европейската общност, Дания не взе участие в приемането на Регламент (ЕО) № 562/2006 и следователно тя не е обвързана с него и не го прилага. При все това, имайки предвид, че Регламент (EO) № 562/2006 се основава на достиженията на правото от Шенген съгласно разпоредбите от дял ІV на част трета от Договора за създаване на Европейската общност, Дания, в съответствие с член 5 от протокола, уведоми с писмо от 8 юни 2006 г. за транспонирането на този регламент в националното си законодателство. Следователно по силата на международното право Дания е длъжна да прилага настоящото решение.11.  Що се отнася до Исландия и Норвегия, настоящото решение представлява доразвиване на разпоредбите от достиженията на правото от Шенген по смисъла на споразумението, сключено между Съвета на Европейския съюз и Република Исландия и Кралство Норвегия за асоциирането на последните в процеса на изпълнение, прилагане и развитие на достиженията на правото от Шенген[6], които спадат към областта, посочена в член 1, буква А от Решение 1999/437/ЕО на Съвета[7] относно определени условия по прилагането на това споразумение.12.  По отношение на Швейцария настоящото решение представлява развитие на разпоредбите на достиженията на правото от Шенген по смисъла на Споразумението, сключено от Европейския съюз, Европейската общност и Конфедерация Швейцария относно асоциирането на Конфедерация Швейцария към изпълнението, приложението и развитието на достиженията на правото от Шенген[8], които спадат към областта, посочена в член 1, буква А от Решение 1999/437/ЕО, във връзка с член 3 от Решение 2008/146/ЕО на Съвета относно сключването на това споразумение[9].13.  По отношение на Лихтенщайн настоящото решение доразвива разпоредбите от достиженията на правото от Шенген по смисъла на протокола, подписан между Европейския съюз, Европейската общност, Конфедерация Швейцария и Княжество Лихтенщайн относно асоциирането на Княжество Лихтенщайн към споразумението между Европейския съюз, Европейската общност и Конфедерация Швейцария за асоцииране на Конфедерация Швейцария в процеса на изпълнение, прилагане и развитие на достиженията на правото от Шенген, които спадат към областта, посочена в член 1, буква А от Решение 1999/437/EО, във връзка с член 3 от Решение на Съвета 2008/261/EО за подписването и за временното прилагане на някои разпоредби от Протокола[10].14.  Настоящото решение представлява развитие на разпоредбите от достиженията на правото от Шенген, в които Обединеното кралство не взема участие в съответствие с Решение 2000/365/ЕО на Съвета от 29 май 2000 г. относно искането на Обединеното кралство Великобритания и Северна Ирландия да участва в някои разпоредби от достиженията на правото от Шенген[11]. Следователно Обединеното кралство не взема участие в приемането на настоящото решение, не е обвързано от него, нито е обект на прилагането му. Ето защо Обединеното кралство не следва да бъде адресат на настоящото решение.15.  Настоящото решение представлява доразвиване на разпоредбите от достиженията на правото от Шенген, в които Ирландия не участва, в съответствие с Решение 2002/192/ЕО на Съвета от 28 февруари 2002 г. относно искането на Ирландия да участва в някои разпоредби от достиженията на правото от Шенген[12]. Следователно Ирландия не участва в приемането на настоящото решение и не е обвързана от него, нито е обект на прилагането му. Ето защо Ирландия не следва да бъде адресат на настоящото решение.16.  Комитетът по Кодекса на шенгенските граници, с който беше проведена консултация на 19 октомври 2009 г., не се произнесе със становище, поради което Комисията, в съответствие с член 5а, параграф 4, точка а) от Решение 1999/468/ЕО, представи на Съвета предложение относно мерките, които следва да бъдат предприети, и го изпрати и до Европейския парламент,ПРИЕ НАСТОЯЩОТО РЕШЕНИЕ:Член 1Наблюдението на морските външни граници в контекста на оперативното сътрудничество между държавите-членки, координирано от Европейската агенция за управление на оперативното сътрудничество по външните граници на държавите-членки на Европейския съюз („агенцията“) се извършва съгласно насоките, посочени в приложението. Тези насоки представляват част от оперативния план, който се изготвя от агенцията и участващите държави-членки за всяка операция, координирана от агенцията.Член 2Адресати на настоящото решение са Кралство Белгия, Република България, Чешката република, Кралство Дания, Федерална република Германия, Република Естония, Република Гърция, Кралство Испания, Френската република, Италианската република, Република Кипър, Република Латвия, Република Литва, Великото херцогство Люксембург, Република Унгария, Република Малта, Кралство Нидерландия, Република Австрия, Република Полша, Португалската република, Румъния, Република Словения, Словашката република, Република Финландия и Кралство Швеция.Съставено в Брюксел,За СъветаПредседателПРИЛОЖЕНИЕ Насоки за морските операции на FRONTEXОбщи принципи1.1 Мерки, предприети в хода на операция по наблюдение, следва да се провеждат по начин, който не излага на риск безопасността на откритите или спасени лица, или на участващите екипи.1.2. При всички операции следва да бъдат отчитани специалните нужди на деца, жертви на трафик, лица, нуждаещи се от спешна медицинска помощ, лица, нуждаещи се от международна закрила и други лица в особено уязвимо положение.1.3. Тези насоки следва да се прилагат от държавите-членки в съответствие с основните права. Държавите-членки следва да гарантират, че служителите на граничната охрана, участващи в операции по наблюдение, са преминали обучение относно съответните разпоредби за основните права и бежанското право и са запознати с международния режим за издирване и спасяване.Прихващане2.1 При засичане на кораб (или друг плавателен съд) е необходимо приближаване до него, за да бъде разпознат и да се установи какъв е по националност, като до предприемане на допълнителни мерки следва да бъде наблюдаван от разстояние. Информацията за плавателния съд се съобщава незабавно на координационния център, създаден в контекса и за целите на морската операция, коорд.инирана от Frontex2.2 Ако плавателният съд навлиза или е навлязъл в прилежащата зона или териториалните води на държава-членка, която не участва в операцията, информацията за плавателния съд се съобщава на координационния център, като той следва да я изпрати на заинтересованата държава-членка.2.3. Информация за всеки плавателен съд, за който съществува подозрение, че извършва други незаконни действия в морето извън обсега на операцията, се съобщава на координационния център, който следва да я изпрати на заинтересованата/ите държава/и-членка/и.2.4. Мерки, предприети в хода на операция по наблюдение срещу кораби или други плавателни съдове, за които има разумни основания да се подозира, че превозват хора с намерение да избегнат проверките на гранични контролно-пропускателни пунктове, могат да включват:(a) изискване на информация и документи относно собствеността, регистрацията и пътуването и относно самоличността, гражданството и други данни за лицата на борда, които са от значение;(б) спиране, качване на борда и претърсване на плавателния съд, товара му и лицата на борда, както и разпитване на лицата на борда;(в) уведомяване на лицата на борда, че нямат право да преминават границата, и че лицата, управляващи плавателния съд, могат да бъдат подведени под отговорност за улесняване на пътуването;(г) задържане на плавателния съд и на лицата на борда;(д) издаване на заповед плавателният съд да промени курса си към напускане на териториалните води или прилежащата зона, или към избягване на възможността за навлизане в териториалните води или прилежащата зона, придружаване на плавателния съд или оставане в близост до него докато промени курса си в правилната посока;(е) отвеждане на плавателния съд или на лицата на борда до трета държава или предаване на плавателния съд или на лицата на борда на органите на трета държава;(ж) отвеждане на плавателния съд или на лицата на борда до държавата-членка домакин или до друга държава-членка, участваща в операцията.2.5. Мерките, посочени в точка 2.4, следва да се предприемат при следните условия:2.5.1. Териториални води и прилежаща зонаМерките, посочени в точка 2.4, се предприемат след разрешение и в съответствие с инструкциите, дадени на участващия екип от държавата-членка домакин посредством координационния център. За тази цел участващият екип следва да съобщи на държава-членка домакин посредством координационния център дали капитанът на прихванатия плавателен съд е поискал уведомяване на дипломатически представител или консулско длъжностно лице от държавата, под чийто флаг плава.2.5.2. Изключителна икономическа зона и открито море2.5.2.1. Ако плавателният съд плава под флага на държава-членка или носи обозначение на регистрация в държава-членка, участваща в операцията, към мерки съгласно член 2.4 се пристъпва след разрешение от държавата, под чийто флаг плава плавателният съд. Националният служител, представляващ държавата-членка в координационния център, следва да има пълномощия да даде или предаде това разрешение.2.5.2.2. Ако плавателният съд плава под флага на държава-членка, която не участва в операцията или под флага на трета държава, или носи обозначение на регистрация в държава-членка, която не участва в операцията или в трета държава, от държавата, под чийто флаг плава плавателният съд, следва да бъде поискано по съответните канали потвърждение на регистрацията. Ако националността бъде потвърдена, от държавата, под чийто флаг плава плавателният съд, следва да бъде поискано разрешение да се предприемат мерки съгласно точка 2.4.Координационният център следва да бъде информиран относно всяка комуникация с държавата, под чийто флаг плава плавателният съд.2.5.2.3. Ако, макар да плава под чужд флаг или да отказва да покаже флага си, за плавателен съд има разумни основания да се предполага, че всъщност е от същата националност като участващия екип, екипът следва да пристъпи към удостоверяване на правото на плавателния съд да плава под този флаг. С тази цел той може да изпрати лодка под командване на офицер до плавателния съд, по отношение на който съществува подозрение. Ако след проверката на документите подозренията останат, той може да извърши по-нататъшно обследване на борда на плавателния съд, като действа с нужното внимание. По подходящи канали се осъществява връзка с държавата, под чийто флаг плавателният съд заявява, че плава.2.5.2.4. Ако, макар да плава под чужд флаг или да отказва да покаже флага си, за плавателен съд има основание да се предполага, че всъщност е с националност от държава-членка, която участва в операцията, правото на плавателния съд да плава под този флаг се удостоверява след разрешение от тази държава-членка. Националният служител, представляващ държавата-членка в координационния център, следва да има пълномощия да даде или предаде това разрешение.Ако подозренията относно националността на плавателния съд се оправдаят, се предприемат мерки съгласно точка 2.4 при условията, определени в точка 2.5.2.1.2.5.2.5. Ако има разумни основания да се подозира, че плавателният съд е без националност или може да бъде смятан за плавателен съд без националност, патрулният екип следва да пристъпи към удостоверяване на правото на плавателния съд да плава под издигнатия флаг. С тази цел той може да изпрати лодка под командване на офицер до плавателния съд, по отношение на който съществува подозрение. Ако след проверката на документите подозренията останат, той може да извърши по-нататъшно обследване на борда на плавателния съд, като действа с нужното внимание.Мерки съгласно точка 2.4 се предприемат, ако подозренията затова, че плавателният съд е без националност се оправдаят и има разумно основание да се предполага, че извършва незаконен трафик на мигранти по море според Протокола срещу нелегалния трафик на мигранти по суша, море и въздух, допълващ Конвенцията на ООН срещу трансграничната организирана престъпност.Счита се, че плавателен съд е без националност или може да бъде смятан за плавателен съд без националност, ако никоя държава не му е дала право да плава под неин флаг или ако плава под флаговете на две или повече държави, използвайки единия или другия според ситуацията.2.5.2.6. До получаване на разрешение от държавата, под чийто флаг плава плавателният съд или в отсъствие на такова, плавателният съд следва да бъде наблюдаван от разстояние. Не се предприемат никакви други мерки до получаване на изрично разрешение от държавата, под чийто флаг плава плавателният съд, освен необходимите за отстраняване на непосредствена опасност за човешки живот, както е посочено в част 3 или такива, които произтичат от релевантни двустранни или многостранни споразумения, или до момента, в който плавателният съд навлезе в прилежащата зона.2.6. Всички оперативни дейности в териториалните води на държава-членка, която не участва в операцията, или на трета държава се извършват съгласно разрешението и инструкциите на крайбрежната държава. На координационния център се съобщава за всяка комуникация с крайбрежната държава и последващите действия.Ситуации на издирване и спасяване, възникващи в хода на операцията3.1. Участващите екипи следва да окажат помощ на всеки плавателен съд или лице в опасност в морето. Те следва да окажат помощ независимо от националността или статута на лицето или обстоятелствата, при които лицето е открито.3.2 При ситуации на несигурност в хода на операцията и опасения относно безопасността на плавателен съд или на лице на борда участващият екип изпраща по най-бързия възможен начин цялата налична информация на центъра за координация на спасителни операции, отговарящ за района на издирване и спасяване, в който се случват събитията.В случай, че отговорният за областта на издирване и спасяване център за координация на спасителни дейности на третата държава не отговори на съобщението, изпратено от участващия екип, той следва да се свърже с центъра за координация на спасителни дейности на държавата-членка домакин, която се намира най-близо до спешната ситуация.В очакване на инструкции от центъра за координация на спасителни дейности участващите екипи следва да предприемат всички необходими мерки за гарантиране на безопасността на съответните лица.3.3 Участващите екипи следва да вземат предвид всички елементи и да съобщят оценката си на отговорния център за координация на спасителни операции, включително по-конкретно:а) наличието на искане за помощ;б) плавателната годност на кораба и изгледите той да не достигне крайната точка от пътуването си;в) броя пътници предвид вида на плавателния съд (претоварване);г) наличието на необходимите запаси (гориво, вода, храна и др.) за достигане до брега;д) наличието на квалифициран екипаж и командване на плавателния съд;е) наличието на оборудване за безопасност и навигационно и комуникационно оборудване;ж) присъствието на пътници, нуждаещи се от спешна медицинска помощ;з) присъствието на починали пътници;и) присъствието на бременни жени или деца;й) метеорологичните условия и условията за корабоплаване.3.4. Наличието на спешна ситуация не зависи и не се определя непременно от отправено искане за помощ.При случаи, в които, въпреки че плавателен съд е считан за намиращ се в спешна ситуация, лицата на борда отказват да приемат помощ, участващият екип уведомява центъра за координация на спасителни дейности и продължава да изпълнява задълженията си за оказване на подкрепа, предприемайки всички необходими мерки за безопасността на лицата на борда и избягвайки всякакви действия, които биха могли да утежнят ситуацията или да увеличат риска от наранявания или загубване на човешки живот.3.5. Координационният център на операцията следва да бъде информиран във възможно най-кратък срок относно всеки контакт с центъра за координация на спасителни дейности и относно хода на действията, предприети от участващия екип.3.6. Ако не може или вече не може да се счита, че плавателният съд се намира в ситуация на спешност, или че операцията по издирване и спасяване е приключила, след консултация с координационния център на операцията участващият екип следва да възобнови операцията в съответствие с разпоредбите в част 2.Слизане4.1. Оперативният план трябва да включва начините за слизане на прихванатите или спасените лица в съответствие с международното право и всички други приложими двустранни споразумения.Като се спазва раздел 4.2., приоритет се дава на слизането в третата страна, от която лицата са започнали пътуването си, или през териториалните води или областта на издирване и спасяване, през която лицата са преминали, или, ако това не е възможно, на слизане в най-близкото от географска гледна точка място, където безопасността на лицата може да бъде осигурена.4.2. Никое лице не може да бъде свалено или по друг начин предадено на властите на държава, по отношение на която има съществени причини да се смята, че лицето ще бъде подложено на преследване или мъчения, нехуманно или унизително отношение или наказания, или откъдето съществува риск лицето да бъде експулсирано или върнато в такава държава. На откритите или спасени лица по подходящ начин следва да се даде информация, по специално относно мястото на слизане, така че те да могат да изразят всички причини, поради които смятат, че на предложеното място на слизане ще бъдат подложени на гореспоменатото отношение.4.3. На координационния център се съобщава за присъствието на лица по смисъла на точка 4.2., и той предава тази информация на компетентните власти на държавата-членка домакин.[1] OВ L 105, 13.4.2006 г., стр. 9.[2] OВ L 176, 10.7.1999 г., стр. 36.[3] OВ L 53, 27.2.2008 г., стр. 52.[4] OВ L 105, 13.4.2006 г., стр. 9.[5] OВ L 326, 13.12.2005 г., стр. 13.[6] OВ L 176, 10.7.1999 г., стр. 36.[7] OВ L 176, 10.7.1999 г., стр. 31.[8] OВ L 53, 27.2.2008 г., стр. 52.[9] OВ L 53, 27.2.2008 г., стр. 1.[10] OВ L 83, 26.3.2008 г., стр. 3.[11] OВ L 131, 1.6.2000 г., стр. 43.[12] OВ L 64, 7.3.2002 г., стр. 20.


               ЕВРОПЕЙСКА КОМИСИЯ
            Брюксел, 16.2.2016
            COM(2016) 68 final
            2016/0040(NLE)
            Предложение за
            РЕШЕНИЕ НА СЪВЕТА
            относно позицията, която да бъде заета от името на Европейския съюз в рамките на Митническия подкомитет, създаден по силата на Споразумението за асоцииране между Европейския съюз и Европейската общност за атомна енергия и техните държави членки, от една страна, и Република Молдова, от друга страна, във връзка със замяната на Протокол II относно определението на понятието „продукти с произход“ и методите на административно сътрудничество към посоченото споразумение с нов протокол, в който по отношение на правилата за произход се прави препратка към Регионалната конвенция за паневросредиземноморските преференциални правила за произход

               ОБЯСНИТЕЛЕН МЕМОРАНДУМ

               1.КОНТЕКСТ НА ПРЕДЛОЖЕНИЕТО

               •Основания и цели на предложението

               В Регионалната конвенция за паневросредиземноморските преференциални правила за произход
                  1
                (наричана по-долу „Конвенцията“) се определят разпоредби относно произхода на стоките, които се търгуват по силата на съответните споразумения, сключени между договарящите страни. ЕС подписа Конвенцията на 15 юни 2011 г. На 17 юли 2013 г. Република Молдова представи молба за присъединяване към Конвенцията и с Решение № 2 от 21 май 2014 г.
                  2
                Съвместният комитет на Конвенцията се произнесе, че Република Молдова следва да бъде поканена да се присъедини към Конвенцията.

               ЕС и Република Молдова депозираха своите документи за приемане при депозитаря на Конвенцията съответно на 26 март 2012 г. и на 31 юли 2015 г. В резултат на това и съгласно член 10, параграф 3 от Конвенцията тя влезе в сила съответно за ЕС на 1 май 2012 г., а за Република Молдова — на 1 септември 2015 г.

               В член 6 от Конвенцията се предвижда всяка договаряща страна да вземе подходящи мерки, за да гарантира нейното ефективно прилагане. С оглед на това Митническият подкомитет, създаден по силата на Споразумението за асоцииране между Европейския съюз и Европейската общност за атомна енергия и техните държави членки, от една страна, и Република Молдова, от друга страна
                  3
               , следва да приеме решение за замяна на Протокол II относно определението на понятието „продукти с произход“ и методите на административно сътрудничество с нов протокол, в който по отношение на правилата за произход се прави препратка към Конвенцията. Съветът следва да определи позицията, която да заеме ЕС в рамките на Митническия подкомитет.

               2.ПРАВНО ОСНОВАНИЕ, СУБСИДИАРНОСТ И ПРОПОРЦИОНАЛНОСТ

               •Правно основание

               Правното основание за решението на Съвета е член 207, параграф 4, първата алинея, във връзка с член 218, параграф 9 от Договора за функционирането на Европейския съюз.

               •Субсидиарност (при неизключителна компетентност)

               Предложението е от изключителната компетентност на Съюза.

               •Избор на инструмент

               Предлаган инструмент: решение на Съвета.

               3.РЕЗУЛТАТИ ОТ ПОСЛЕДВАЩИ ОЦЕНКИ, КОНСУЛТАЦИИ СЪС ЗАИНТЕРЕСОВАНИТЕ СТРАНИ И ОЦЕНКИ НА ВЪЗДЕЙСТВИЕТО

               •Консултации със заинтересованите страни

               Държавите — членки на ЕС, бяха информирани за проекта на решение на Съвета в рамките на секция „Произход“ на Комитета по Митническия кодекс на 30 септември 2015 г.

               •Събиране и използване на експертни становища

                  Използването на външни експертни становища не бе необходимо.

               •Оценка на въздействието

               Не бе необходимо да се извършва и оценка на въздействието, тъй като предложените изменения са от техническо естество и не засягат същността на действащия понастоящем протокол относно правилата за произход.

               2016/0040 (NLE)

               Предложение за

               РЕШЕНИЕ НА СЪВЕТА

               относно позицията, която да бъде заета от името на Европейския съюз в рамките на Митническия подкомитет, създаден по силата на Споразумението за асоцииране между Европейския съюз и Европейската общност за атомна енергия и техните държави членки, от една страна, и Република Молдова, от друга страна, във връзка със замяната на Протокол II относно определението на понятието „продукти с произход“ и методите на административно сътрудничество към посоченото споразумение с нов протокол, в който по отношение на правилата за произход се прави препратка към Регионалната конвенция за паневросредиземноморските преференциални правила за произход

               СЪВЕТЪТ НА ЕВРОПЕЙСКИЯ СЪЮЗ,

               като взе предвид Договора за функционирането на Европейския съюз, и по-специално член 207, параграф 4, първата алинея, във връзка с член 218, параграф 9 от него,

               като взе предвид предложението на Европейската комисия,

               като има предвид, че:

               (1)Протокол II към Споразумението за асоцииране между Европейския съюз и Европейската общност за атомна енергия и техните държави членки, от една страна, и Република Молдова, от друга страна
                  4
                (наричано по-долу „Споразумението“) се отнася до определението на понятието „продукти с произход“ и до методите на административно сътрудничество (наричан по-долу „Протокол II“).

               (2)Голяма част от съдържащите се в Споразумението за асоцииране разпоредби относно търговията и свързаните с търговията въпроси се прилагат временно от 1 септември 2014 г.

               (3)В Регионалната конвенция за паневросредиземноморските преференциални правила за произход
                  5
                (наричана по-долу „Конвенцията“) се определят разпоредби относно произхода на стоките, които се търгуват по силата на съответните споразумения, сключени между договарящите страни.

               (4)Съюзът подписа Конвенцията на 15 юни 2011 г. С Решение № 2 от 21 май 2014 г.
                  6
                Съвместният комитет на Конвенцията се произнесе, че Република Молдова следва да бъде поканена да се присъедини към Конвенцията.

               (5)Съюзът и Република Молдова депозираха своите документи за приемане при депозитаря на Конвенцията съответно на 26 март 2012 г. и на 31 юли 2015 г. В резултат на това и съгласно член 10, параграф 3 от Конвенцията тя влезе в сила съответно за Съюза на 1 май 2012 г., а за Република Молдова — на 1 септември 2015 г.

               (6)В член 6 от Конвенцията се предвижда всяка договаряща страна да вземе подходящи мерки, за да гарантира нейното ефективно прилагане. С оглед на това Митническият подкомитет, създаден по силата на Споразумението, следва да приеме решение за замяна на Протокол II с нов протокол, в който по отношение на правилата за произход се прави препратка към Конвенцията.

               (7)Поради това позицията на Съюза в рамките на Митническия подкомитет следва да се основава на приложения проект на решение,

               ПРИЕ НАСТОЯЩОТО РЕШЕНИЕ:

               Член 1

               Позицията, която да бъде заета от името на Европейския съюз в рамките на Митническия подкомитет, създаден по силата на Споразумението за асоцииране между Европейския съюз и Европейската общност за атомна енергия и техните държави членки, от една страна, и Република Молдова, от друга страна, във връзка със замяната на Протокол II относно определението на понятието „продукти с произход“ и методите на административно сътрудничество към посоченото споразумение с нов протокол, в който по отношение на правилата за произход се прави препратка към Регионалната конвенция за паневросредиземноморските преференциални правила за произход, се основава на проекта на решение на Митническия подкомитет, приложен към настоящото решение.

               Представителите на Съюза в Митническия подкомитет може да одобряват внасянето на незначителни промени в проекта на решение на Митническия подкомитет, без да е необходимо допълнително решение на Съвета.

               Член 2

               Решението на Митническия подкомитет се публикува в Официален вестник на Европейския съюз.

               Член 3

               Настоящото решение влиза в сила в деня на приемането му.

               Съставено в Брюксел на  година.

                     За Съвета

                     Председател

                     (1)
                  ОВ L 54, 26.2.2013 г., стр. 4.

                     (2)
                  ОВ L 217, 23.7.2014 г., стр. 88.

                     (3)
                  ОВ L 260, 30.8.2014 г., стр. 4.

                     (4)
                  ОВ L 260, 30.8.2014 г., стр. 4.

                     (5)
                  ОВ L 54, 26.2.2013 г., стр. 4.

                     (6)
                  ОВ L 217, 23.7.2014 г., стр. 88.

    ---documentbreak---

               ЕВРОПЕЙСКА КОМИСИЯ
            Брюксел, 16.2.2016
            COM(2016) 68 final
            ПРИЛОЖЕНИЯ
            Приложение
            към
            Предложение за Решение на Съвета
            относно позицията, която да бъде заета от името на Европейския съюз в рамките на Митническия подкомитет, създаден по силата на Споразумението за асоцииране между Европейския съюза и Европейската общност за атомна енергия и техните държави членки, от една страна, и Република Молдова, от друга страна, във връзка със замяната на Протокол II относно определението на понятието „продукти с произход“ и методите на административно сътрудничество към посоченото споразумение с нов протокол, в който по отношение на правилата за произход се прави препратка към Регионалната конвенция за паневросредиземноморските преференциални правила за произход

               Проект на
               РЕШЕНИЕ № ... НА МИТНИЧЕСКИЯ ПОДКОМИТЕТ ЕС — РЕПУБЛИКА МОЛДОВА

               от [...] година

               за замяна на Протокол II относно определението на понятието „продукти с произход“ и методите на административно сътрудничество към Споразумението за асоцииране между Европейския съюз и Европейската общност за атомна енергия и техните държави членки, от една страна, и Република Молдова, от друга страна

               Митническият подкомитет ЕС — Република Молдова,

               като взе предвид Споразумението за асоцииране между Европейския съюз и Европейската общност за атомна енергия и техните държави членки, от една страна, и Република Молдова, от друга страна
                  1
               , и по-специално член 144, параграф 2 от него,

               като взе предвид Протокол II относно определението на понятието „продукти с произход“ и методите на административно сътрудничество към Споразумението за асоцииране между Европейския съюз и Европейската общност за атомна енергия и техните държави членки, от една страна, и Република Молдова, от друга страна,

               като има предвид, че:

               (1)В член 144, параграф 2 от Споразумението за асоцииране между Европейския съюз и Европейската общност за атомна енергия и техните държави членки, от една страна, и Република Молдова, от друга страна (наричано по-долу „Споразумението“), се прави позоваване на Протокол II към Споразумението (наричан по-долу „Протокол II“), в който се определят правилата за произход и се предвижда кумулация на произход между Европейския съюз и Република Молдова.

               (2)Голяма част от съдържащите се в Споразумението за асоцииране разпоредби относно търговията и свързаните с търговията въпроси се прилагат временно от 1 септември 2014 г.

               (3)В член 38 от Протокол II се посочва, че предвиденият в член 200 от Споразумението Митнически подкомитет може да вземе решение за изменение на разпоредбите на същия протокол.

               (4)Целта на Регионалната конвенция за паневросредиземноморските преференциални правила за произход
                  2
                (наричана по-долу „Конвенцията“) е да замени протоколите относно правилата за произход, които са в сила между държавите от паневросредиземноморския регион, с единен правен акт.

               (5)Съюзът подписа Конвенцията на 15 юни 2011 г. С Решение № 2 от 21 май 2014 г.
                  3
                Съвместният комитет на Конвенцията се произнесе, че Република Молдова следва да бъде поканена да се присъедини към Конвенцията.

               (6)Съюзът и Република Молдова депозираха своите документи за приемане при депозитаря на Конвенцията съответно на 26 март 2012 г. и на 31 юли 2015 г. В резултат на това и съгласно член 10, параграф 3 от Конвенцията тя влезе в сила съответно за Съюза на 1 май 2012 г., а за Република Молдова — на 1 септември 2015 г.

               (7)Поради това Протокол II следва да бъде заменен с нов протокол, който съдържа препратка към Конвенцията,

               ПРИЕ НАСТОЯЩОТО РЕШЕНИЕ:

               Член 1

               Протокол II относно определението на понятието „продукти с произход“ и методите на административно сътрудничество към Споразумението за асоцииране между Европейския съюз и Европейската общност за атомна енергия и техните държави членки, от една страна, и Република Молдова, от друга страна, се заменя с текста, поместен в приложението към настоящото решение.

               Член 2

               Настоящото решение влиза в сила в деня на приемането му.

               То се прилага от …

               Съставено в […] на […] година.

                  За Митническия подкомитет

                  Председател

               Приложение

               Протокол II

               относно определението на понятието „продукти с произход“ и методите на административно сътрудничество

               Член 1

               Приложими правила за произход

               1.
                     За целите на изпълнението на настоящото споразумение се прилагат допълнение I и съответните разпоредби от допълнение II към Регионалната конвенция за паневросредиземноморските преференциални правила за произход
                  4
                (наричана по-долу „Конвенцията“).

               2.
                     Всички препратки към „съответното споразумение“ в допълнение I и в съответните разпоредби от допълнение II към Конвенцията се тълкуват като препратки към настоящото споразумение.

               Член 2

               Уреждане на спорове

               1.
                     При възникване на спорове във връзка с процедурите за проверка по член 32 от допълнение I към Конвенцията, които не могат да бъдат уредени между митническите органи, поискали проверката, и митническите органи, отговорни за извършването на тази проверка, тези спорове се отнасят до Митническия подкомитет. Разпоредбите относно механизма за уреждане на спорове, които се съдържат в глава 14 („Уреждане на спорове“) от дял V („Търговия и свързани с търговията въпроси“) от настоящото споразумение, не се прилагат.

               2.
                     Във всички случаи уреждането на спорове между вносителя и митническите органи на държавата на вноса се извършва съгласно законодателството на посочената държава.

               Член 3

               Изменения на Протокола

               Митническият подкомитет може да вземе решение за изменение на разпоредбите на настоящия протокол.

               Член 4

               Оттегляне от Конвенцията

               1.
                     Ако Европейският съюз или Република Молдова изпрати писмено предизвестие до депозитаря на Конвенцията относно намерението си да се оттегли от Конвенцията съгласно член 9 от нея, Европейският съюз и Република Молдова започват незабавно преговори по правилата за произход за целите на изпълнението на настоящото споразумение.

               2.
                     До влизането в сила на такива нови договорени правила за произход, към настоящото споразумение продължават да се прилагат правилата за произход, съдържащи се в допълнение I и, когато е целесъобразно, в съответните разпоредби от допълнение II към Конвенцията, които се прилагат към момента на оттеглянето. От момента на оттеглянето обаче правилата за произход, съдържащи се в допълнение I и, когато е целесъобразно, в съответните разпоредби от допълнение II към Конвенцията, се тълкуват така, че да позволяват двустранна кумулация само между Европейския съюз и Република Молдова.

               Член 5

               Преходни разпоредби — кумулация

               Независимо от член 16, параграф 5 и член 21, параграф 3 от допълнение I към Конвенцията, когато кумулацията обхваща само държавите от ЕАСТ, Фарьорските острови, Европейския съюз, Турция, участниците в процеса на стабилизиране и асоцииране и Република Молдова, произходът може да бъде доказан чрез сертификат за движение EUR.1 или декларация за произход.

                     (1)
                  ОВ L 260, 30.8.2014 г., стр. 4.

                     (2)
                  ОВ L 54, 26.2.2013 г., стр. 4.

                     (3)
                  ОВ L 217, 23.7.2014 г., стр. 88.

                     (4)
                  ОВ L 54, 26.2.2013 г., стр. 4.


				|

		52011PC0340

			Предложение за РЕШЕНИЕ НА ЕВРОПЕЙСКИЯ ПАРЛАМЕНТ И НА СЪВЕТА за мобилизиране на средства от Европейския фонд за приспособяване към глобализацията в съответствие с точка 28 от Междуинституционалното споразумение от 17 май 2006 г. между Европейския парламент, Съвета и Комисията за бюджетната дисциплина и доброто финансово управление (заявление EGF/2010/007 AT/Steiermark и Niederösterreich от Австрия) /* COM/2011/0340 окончателен */

			   	ОБЯСНИТЕЛЕН
МЕМОРАНДУМ
В точка 28
от
Междуинституционалното
споразумение
от 17 май 2006 г.
между
Европейския
парламент,
Съвета и Комисията
за
бюджетната
дисциплина и
доброто
финансово
управление[1] се
предвижда
възможност
за
мобилизиране
на средства
от Европейския
фонд за
приспособяване
към глобализацията
(наричан
по-нататък
„ЕФПГ“) чрез
механизъм за
гъвкавост в
рамките на
годишния
таван от 500 милиона евро
над
съответните
функции от
финансовата
рамка.
Правилата,
които са
приложими за
финансовото
участие от
страна на
ЕФПГ, са
установени в
Регламент (ЕО)
№ 1927/2006 на
Европейския
парламент и
на Съвета от 20 декември 2006 г.
за създаване
на
Европейски
фонд за приспособяване
към
глобализацията[2].
На 9 март 2010
г. Австрия
подаде
заявление EGF/2010/007
AT/Steiermark и Niederösterreich за
финансово
участие от
страна на
ЕФПГ вследствие
на
съкращения в 54
предприятия,
извършващи
дейност в
разделение 24
от NACE Revision 2
(„Производство
на основни
метали“)[3]
в регионите
на ниво NUTS II Steiermark (Styria, AT22)
и Niederösterreich (Долна
Австрия, AT12) в
Австрия.
След
задълбочен
преглед на
заявлението
Комисията
заключи, в
съответствие
с член 10 от
Регламент
(ЕО) № 1927/2006, че
условията за
финансово
участие
съгласно
посочения
регламент са
изпълнени.
ОБОБЩЕНИ
ДАННИ ЗА
ЗАЯВЛЕНИЕТО
И АНАЛИЗ
 Основни данни: ||
 Референтен номер EGF || EGF/2010/007
 Държава-членка || Австрия
 Член 2 || б)
 Засегнати предприятия || 54
 Региони на ниво NUTS II || Steiermark (AT22) Niederösterreich(AT12)
 Разделение от NACE Revision 2 || 24 („Производство на основни метали“)
 Референтен период || 1.4.2009 г. – 31.12.2009 г.
 Начална дата на персонализираните услуги || 1.4.2009 г.
 Дата на подаване на заявлението || 9.3.2010 г.
 Съкращения по време на референтния период || 1 180
 Брой на съкратените работници в целевата група за получаване на помощ || 356
 Разходи за персонализираните услуги (в евро) || 12 266 158
 Разходи по прилагането на ЕФПГ[4] (в евро)   || 479 855
 Разходи по прилагането на ЕФПГ (в %) || 3,8
 Общ бюджет (в евро) || 12 746 013
 Участие на ЕФПГ (65 %) (в евро) || 8 284 908
1.
Заявлението
бе
представено
на Комисията
на 9 март 2010 г. и
към него бе
добавяна
допълнителна
информация
до 22 февруари 2011 г.
2.
Заявлението
отговаря на
условията за
отпускане на
средства по
ЕФПГ, както е
предвидено в
член 2, буква б)
от Регламент
(ЕО) № 1927/2006, и бе
подадено в
рамките на
срока от 10
седмици,
посочен в
член 5 от
същия
регламент.
Връзка
между
съкращенията
и големите
структурни
промени в
моделите на
световната търговия,
възникнали
вследствие
на глобализацията
или на
световната
финансова и икономическа
криза
3.
За да
установи
връзката
между
съкращенията
и световната
финансова и
икономическа
криза,
Австрия
твърди, че
глобалният
спад в търсенето
на метали в
резултат на
кризата е
оказал
особено
силно
влияние
върху австрийския
износ на
метали (черни
и цветни
метали), а
оттам и върху
производството
на метали и
заетостта в
страната.
Според
данните на
Евростат и на
Statistik Austria, цитирани
в заявлението,
близо 80 % от
австрийската
продукция на
метали се изнася
и металите
представляват
почти 9 % от
общия обем на
износа на
Австрия,
което е
повече от
средната
стойност за
ЕС-27 (6,1 %).
4.
Преди
кризата,
австрийският
металургичен
сектор е бил
динамичен и е
реализирал
очевиден
търговски
излишък
благодарение
на силния
износ,
по-специално
на метали от
продуктовата
група на
желязото и
стоманата
(черни метали).
Това е
спомагало
успешно да се
неутрализира
въздействието
на
глобализацията,
като
например
увеличаването
на вноса на
метали от
трети
държави.
През
четвъртото
тримесечие
на 2008 г.
секторът
внезапно е
престанал да
бележи
растеж, което
е довело до
спад от 36,8 % в
износа на
метали през
периода
януари — юли 2009
г. в
сравнение с
предходната
година.
Спадът в
износа на
други
австрийски
стоки е бил
по-слабо
изразен (-24% за
общия обем на
износа). Като
цитира данните,
вписани в
таблиците на
Евростат за
суровините и
крайните
продукти,
Австрия
изтъква и
високата
степен на
взаимозависимост
между
предприятията
в
металургичния
сектор и
някои от
индустриите,
които са
най-силно
засегнати от
кризата, като
строителството,
инженерния
сектор и
автомобилната
промишленост.

5.
В
работен
документ на
службите на
Европейската
комисия,
издаден през
април 2009 г. и
през
октомври 2009 г.[5] се
отбелязва, че
кризата е
засегнала
силно всички
големи
държави-производителки
на стомана в
ЕС. През годината
до първото
тримесечие
на 2009 г.
производството
на
необработена
стомана в ЕС-27
е намаляло с 43,8 %,
докато през
същия период
производството
на стомана в
световен
мащаб е
намаляло само
с 22,8 %. Много
европейски
стоманодобивни
дружества
намалиха броя
на
производствените
дни или
временно замразиха
своя
капацитет, и
по данни на EUROFER,
Европейската
конфедерация
на
производителите
на желязо и
стомана,
около 32 800
съкращения
бяха обявени
от големи
стоманодобивни
групи. Всичко
това доказва
тежкото неблагоприятно
въздействие
на кризата
върху
европейския
металургичен
сектор.
Доказване
на броя на
съкращенията
и съответствие
с критериите
от член 2,
буква б)
6.
Австрия
подаде
посоченото
заявление
съгласно
критериите
за намеса,
посочени в
член 2, буква б)
от Регламент
(ЕО) № 1927/2006, в
който се
изискват
най-малко 500
съкращения
за период от
девет месеца
в предприятия,
развиващи
дейност в
едно и също разделение
на NACE Revision 2 в един
регион или в
два
граничещи
региона на
ниво NUTS II в
дадена
държава-членка.
7.
В
заявлението
се посочват 1180
съкращения в 54
предприятия,
развиващи
дейност в
разделение 24
от NACE Revision 2
(„Производство
на основни
метали“) в
съседните
региони на
ниво NUTS II Steiermark (AT22) и Niederösterreich
(AT12), по време на
деветмесечния
референтен
период от 1
април 2009 г. до 31
декември 2009 г.
Всички тези
съкращения
са изчислени
в съответствие
с член 2, втора
алинея, второ
тире от
Регламент
(ЕО) № 1927/2006.
Обяснение
на
непредвидимия
характер на тези
съкращения
8.
Австрийските
власти твърдят,
че
световната
криза и
нейното
въздействие
върху
основния
металургичен
сектор не са
могли да
бъдат
предвидени и
посочват значителни
корекции към
намаляване
по отношение
на
прогнозите
за растеж на
БВП, направени
от
международни
и национални
органи от края
на 2007 г., като
Европейската
комисия, ОИСР
и австрийските
институти за
икономически
изследвания
WIFO (Österreichisches Institut für Wirtschaftsforschung) и IHS (Institut
für höhere Studien). След
като през
есента на 2008 г.
двата
национални
института прогнозираха
лек растеж от
0,9 % и 1,2 %, през
септември 2009 г.
те трябваше
да
преразгледат
своите прогнози
за 2009 г. в посока
надолу до -3,4 % и -3,8 %.
Въпреки че
металургичната
индустрия като
цяло е
предмет на
циклични
колебания, скоростта
и интензивността
на спада,
предизвикан
от кризата,
не бяха
предвидими и
бяха
неочаквани
за сектора.
9.
Резултатите
от
проучването
на WIFO
свидетелстват
и за резкия
спад на
доверие сред
металургичните
предприятия
в Щирия и
Долна Австрия
в първите
месеци на 2009 г.:
в сравнение
със средно 21 %
в годините до
2008 г., през юли 2009 г.
висок
процент (83 %) от
запитаните
предприятия
са определили
обема на
поръчките си
за износ като
недостатъчен.
Определяне
на
извършващите
съкращения предприятия
и на
работниците
в целевата група
за
получаване
на помощ
10.
В
заявлението
се посочват
общо 1180
съкращения в 54
предприятия
по време на
деветмесечен
референтен
период, от
които 356
работници (30,2 %)
са в целевата
група за
получаване
на помощ.
Всички 356
работници са
се
регистрирали
във фондацията
за стомана Voest-Alpine
(наричана
по-нататък „Voest-Alpine-Stahlstiftung“),
трудова
фондация от
тип
предприятие
(„Unternehmensstiftung“), както е
определена
във
федерална
директива AMF/18-2010[6]. От
останалите
работници,
които не са
влезли във
фондацията, 76,2 %
са намерили
нова работа, 17,8 %
са участвали
в обучения,
организирани
от Службата
за пазара на
труда извън
рамките на
фондацията, и
около 6 % са се
пенсионирали
или са
възнамерявали
да се
пенсионират.
 Предприятия и брой съкратени лица
 Alufix-Folienverarbeitungsgesellschaft m.b.H. || 6 || Icon Anlagenbau GmbH || 3
 Augusta Metalltechnik GmbH || 11 || IPA Produktions- & Vertriebsgesellschaft m.b.H. || 9
 Becker & Co Ges.m.b.H. & Co KG || 1 || Isoplus Fernwärmetechnik Gesellschaft m.b.H. || 32
 Benda-Lutz Werke GmbH || 11 || Johann Nemetz & Co Gesellschaft m.b.H. || 13
 Biedermann || 1 || Karl Fink Ges.m.b.H. || 30
 Böhler Bleche GmbH & Co KG || 47 || Kunstguss Wagner Gesellschaft m.b.H. || 1
 Böhler Edelstahl GmbH & Co KG || 37 || Martin Miller GmbH || 9
 Böhler Schweisstechnik Austria || 10 || Metallguss Katz GmbH || 3
 Böhler-Uddeholm Precision Strip GmbH & Co KG || 133 || Neuman Aluminium Strangpresswerk GmbH || 99
 Böhler-Ybbstal Profil GmbH || 45 || O. St. Feinguss- Gesellschaft m.b.H. || 12
 Breitenfeld Edelstahl AG Stahlwerk und Schmiede || 32 || Schlieper Gesellschaft m.b.H. || 20
 Buntmetall Amstetten Gesellschaft m.b.H. || 10 || Schoeller-Bleckmann Edelstahlrohr GmbH || 24
 Dynacast Österreich Gesellschaft m.b.H. || 14 || Sonderstahlwerk Breitenfeld GmbH || 1
 EGM-Industrieguss GmbH || 5 || Stahl Judenburg Gesellschaft m.b.H. || 16
 ELSA Edelmetall-Legier-und Scheideanstalt Gesellschaft m.b.H. || 1 || Stahl- und Walzwerk Marienhuette Ges. m.b.H. || 5
 Enzesfeld-Caro Metallwerke Aktiengesellschaft || 21 || Teich Aktiengesellschaft || 10
 FM Flanschenwerk Ges.m.b.H. || 3 || Ternitz Druckguss Gesellschaft m.b.H. || 1
 Franz Steininger Gesellschaft m.b.H. || 4 || TIP Formenbau GmbH || 3
 Georg Fischer Eisenguss GmbH || 6 || VAEE Eisenbahnsysteme GmbH || 11
 Georg Fischer Fittings GmbH || 15 || Voestalpine Austria Draht GmbH || 29
 Georg Fischer GmbH & Co KG || 4 || Voestalpine Giesserei Traisen GmbH || 32
 Georg Fischer Kokillenguss GmbH || 59 || Voestalpine Krems GmbH || 56
 Georg Fischer Moessner GmbH Nfg & Co KG || 10 || Voestalpine Schienen GmbH || 2
 GF Druckguss GmbH || 14 || Voestalpine Stahl Donawitz GmbH & Co KG || 14
 GLS Tanks International GmbH || 28 || Voestalpine Tubulars GmbH & Co KG || 166
 G-MAG Europe GmbH || 12 || Welser Profile AG || 14
 Hammerschied Ernstbrunner Eisengiesserei GmbH & Co KG || 4 || Wuppermann Austria Gesellschaft m.b.H || 21
 Общо предприятия: 54 || Общо съкратени лица: 1180 ||
11.
Разбивката
на 356-те
работници,
попадащи в
целевата
група за получаване
на помощ, е
както следва:
 Категория || Брой || Процент
 Мъже || 343 || 96,3
 Жени || 13 || 3,7
 Граждани на ЕС || 354 || 99,4
 Граждани на страни извън ЕС || 2 || 0,6
 На възраст между 15 и 24 години || 96 || 27,0
 На възраст между 25 и 54 години || 246 || 69,1
 На възраст между 55 и 64 години || 14 || 3,9
 Над 64 години || 0 || 0,0
12.
В
горепосочените
категории са
включени 11
работници
(или 3,1 %) с
дълготраен
здравен
проблем или
увреждане.
13.
Разбивката
по
професионални
категории е,
както следва:
 Категория || Брой || Процент
 Ръководители || 2 || 0,6
 Техници || 31 || 8,7
 Помощен административен персонал || 22 || 6,2
 Квалифицирани работници и сродни на тях занаятчии || 75 || 21,1
 Машинни оператори и монтажници || 42 || 11,8
 Професии, неизискващи специална квалификация || 184 || 51,7
14.
В
съответствие
с член 7 от
Регламент
(ЕО) № 1927/2006
Австрия
потвърди, че
през
отделните
етапи на
прилагане на
ЕФПГ и,
по-специално,
по отношение
на достъпа до
подпомагане
по линия на
ЕФПГ се
прилага и ще
продължи да
се прилага
политика на
равноправие
между мъжете
и жените,
както и недопускане
на
дискриминация.
Описание
на
засегнатата
територия и
нейните
органи и
заинтересовани
страни
15.
Териториите,
засегнати от
съкращенията,
са провинция
Щирия (AT22) и провинция
Долна
Австрия (AT12), две
от деветте
федерални
провинции на
Австрия. И
двете
провинции са
част от
промишлените
региони на
Австрия,
заедно с
Горна Австрия
и Форарлберг.
Долна
Австрия е
най-голямата
федерална
провинция на
Австрия, тя
заобикаля
австрийската
столица
Виена, която
от своя страна
също има
статут на
провинция. Тя
има обща граница
с Чешката
република и
Словакия, а столицата
на
провинцията
е Санкт
Пьолтен. Щирия
има обща
граница със
Словения, а
нейната
столица Грац
е вторият по
големина
град в
Австрия след
Виена.
16.
Австрийските
власти
обясниха, че
и двете провинции
продължават
да страдат от
структурни
слабости, с
брутни
регионални
продукти
(регионални
БВП) под
средната
стойност за
страната
(данни за 2006 г.).
Нивото на
безработицата
в Щирия като
цяло е над
средното за
страната,
по-специално
около град
Грац и в
западните и
източните
части от
провинцията,
докато
безработицата
в Долна
Австрия е
приблизително
на същото
равнище като
безработицата
в Австрия
като цяло.
Дългосрочната
безработица
(над година) е
над средната
за страната и
в двете провинции,
а доходите се
различават
значително в
рамките на
регионите,
което
отразява
многообразието
на техните
територии от гледна
точка на
географското
положение, характера
и
икономическата
структура.
Сред причините
за
сравнително
неблагоприятното
положение са
закъснялото
въздействие
от структурните
кризи в края
на 80-те години
в Щирия,
довели до
схеми за
ранно пенсиониране
и ниско
равнище на
заетост на
жените,
особено в
селските
райони. Долна
Австрия
преживява структурни
промени и е
изправена
пред предизвикателството
за намиране
на съответствие
между
квалификациите
и работните
места.
17.
Основните
заинтересовани
страни са
регионалните
публични
служби по
заетостта в Щирия
и Долна
Австрия (regionale Geschäftsstellen
des Arbeitsmarktservice/AMS),
асоциацията
на
предприятията
в областта на
машиностроенето
и
металообработването
на
австрийската
икономическа
камара (Fachverband der maschinen- und
metallverarbeitenden Industrie der Wirtschaftskammer Österreich),
асоциацията
на
предприятията
в областта на
минното дело
и добива на
желязо на
австрийската
икономическа
камара (Fachverband der Bergwerke und
eisenerzeugenden Industrie der Wirtschaftskammer Österreich),
профсъюзът
на
работещите в
металургичния,
текстилния и
хранителния
сектор (Gewerkschaft Metall-Textil-Nahrung)
и профсъюзът
на
работещите в
частния
сектор,
печатарството,
журналистиката
и хартията (Gewerkschaft
der Privatangestellten, Druck, Journalismus, Papier),
като и двата са
в рамките на
Австрийската
федерация на профсъюзите
(Österreichische Gewerkschaftsbund /ÖGB).
Предполагаемо
въздействие
на съкращенията
върху
заетостта на
местно,
регионално или
национално
равнище
18.
Посочените
в
заявлението
данни
илюстрират
важното
значение на
металургичната
индустрия за
състоянието
на заетостта
и в двете
провинции:
през 2008 г.
секторът е
представлявал
2,1 % от
заетостта в
Щирия
(най-големият
дял в Австрия,
срещу 1 % за
цялата
страна), а в
Долна
Австрия този
дял е бил 1,5 %
(третият по
размер дял в
Австрия).
19.
Като
цитираха
данни на Statistik Austria и
на
австрийските
изследователски
институти,
австрийските
власти
обясниха, че
като цяло
през 2009 г.
безработицата
рязко се е
увеличила: + 39,9 %
в Щирия и + 31,3 % в
Долна
Австрия, в
сравнение с
по-ниските + 29,3 %
за Австрия
като цяло (2-ро
тримесечие
на 2009 г.). Спадът
в търсенето
на метали е
имал силно
отрицателно
въздействие
върху
пазарите на
труда в Щирия
и Долна
Австрия, тъй
като загубите
на работни
места в
техните
металургични
предприятия
са били
най-високи в
Австрия.
Освен това,
броят на
работниците,
работещи по
схеми за работа
на съкратено
работно
време (kurzarbeit), се е
увеличил:
през ноември 2009
г. броят на
работниците
по тази схема
е бил най-висок
в Долна
Австрия от
всички
австрийски
провинции, а
Щирия е
заемала
трето място
по този
показател.
20.
Почти 60 %
от
съкращенията,
които са
предмет на
заявлението,
са извършени
в Долна
Австрия (704
работници в 33
дружества), а
повече от 40 %
от
съкращенията
(476 работници в 21
дружества) — в
Щирия. Щирия
беше вече
одобрена за
помощ от ЕФПГ
в предишен
случай: EGF/2009/009 AT/Steiermark
(автомобилния
сектор) с 744
съкратени
работници за
период от
девет месеца.
Съгласуван
пакет от
персонализирани
услуги, които
трябва да
бъдат
финансирани,
и разбивка на
свързаните с
него
очаквани
разходи, включително
възможността
за
допълването
му с
дейности,
финансирани
от
структурните
фондове
21.
Предлагат
се следните
видове мерки,
като всички
те се
съчетават в
съгласуван
пакет от
персонализирани
услуги, с
които се цели
реинтегрирането
на 356-те
работници на
пазара на
труда:
Насочените
към
работниците
мерки ще бъдат
реализирани
от
фондацията
за стомана Voest-Alpine
(„Voest-Alpine-Stahlstiftung“),
трудова
фондация от
тип
предприятие, учредена
през 1987—88 г. с
цел
смекчаване
на
неблагоприятното
въздействие
от преструктурирането
в
стоманодобивния
сектор. През 2010
г. във
фондацията
са членували
повече от 80
дружества,
осъществяващи
дейност в
металургичния
сектор. Около
две трети от
дружествата,
които
членуват във
фондацията,
са част от
група voestalpine, а
останалите
не са част от
групата[7]. В
резултат на
кризата,
броят на
участниците
във
фондацията,
т.е.
безработни
работници,
които
участват в
програми по
обучение, образование
и
реинтегриране,
се удвои
(март 2010 г., в
сравнение с
предходната
година). 356-те
души, обхванати
от това
заявление, са
бивши
работници в
дружества,
принадлежащи
на група voestalpine, които
са постъпили
в трудовата
фондация между
1 април 2009 г. и 31
декември 2009 г.
22.
Мерките
за 356-те
работници в
целевата
група за
получаване
на помощи,
постъпили
във
фондацията,
са
съгласувани
и контролирани
от
публичните
служби по
заетостта („AMS,
Arbeitsmarktservice“) в Щирия и
Долна
Австрия.
Уместността
на всяка
мярка за
пазара на
труда се
оценява, а спазването
на правилата
на
фондацията
(„Stiftungsordnung“) и на други
приложими
пакети със
закони е гарантирано.
Развитието
на отделните
работници се
наблюдава, за
да се
гарантира, че
плановете,
одобрени в
началните
фази на програмата,
се следват. В
съответствие
с § 18 от Arbeitslosenversicherungsgesetz (ALVG) и
в зависимост
от
предходната
схема на
работно
време на
всяко лице,
работниците
трябва да
вземат пълно
участие в
мерките.
–
Предварителни
консултации: Всички 356
съкратени
работници са
избрали да
участват в
тази мярка
след
постъпване в
трудовата
фондация. Тя
включва
разработването
на планове за
професионално
развитие.
–
Професионалното
ориентиране: Всички 356
съкратени
работници
вземат
участие в тази
мярка след
постъпване
във
фондацията.
Продължителността
е сведена до
шест седмици
с възможност
за
удължаване
до максимум 12
седмици в
определени
случаи.
Работникът, представителите
на
фондацията
за стомана и
отговорната
регионална
служба за
пазара на
труда
договарят и
подписват
индивидуален
план за
професионална
интеграция и
алтернативен
план. Това
представлява
база за по-нататъшните
дейности на
работника в
рамките на
трудовата
фондация.
–
Индивидуално
обучение: Курсове за
обучение са
планирани за 174
работници и
обхващат
класическо
повишаване
на
квалификациите
в предишните
области на
дейност на
работниците
(напр.
обучение за
ръководител
на цех, за
заваряване и
други
технически
курсове),
както и
първоначално
професионално
обучение за
подготовка на
промяна на
кариерата в
области като
социалната
сфера,
здравеопазването
и услугите
(предложени
за
приблизително
половината
от 174-те
работници).
Нискоквалифицираните
работници
могат да
получат
професионално
обучение за
придобиване
на официална
квалификация
(близо една
четвърт от
участниците).
За част от
професионалното
обучение
няма да има
нужда от
съфинансиране
от ЕФПГ, тъй като
то се
осигурява
безплатно в
рамките на
австрийската
образователна
система. В
случаите,
когато
договорена
програма за
обучение продължава
по-дълго от
периода за
изпълнение
на ЕФПГ,
фондацията[8] ще
осигури
допълнителното
финансиране.
–
В
каталога с
мерки се
предлагат и
практически
фирмени
стажове за
срок до три
месеца за
предприятие
и обучение по
предприемачество
за тези,
които са
заинтересовани
да започнат
собствен
бизнес. Завършилите
обучение по
предприемачество
в рамките на
фондацията
по-късно ще
имат възможност
да се включат
в програмата
за създаване
на
предприятия
на Arbeitsmarktservice, която
не се
финансира по
линия на
ЕФПГ. За да
може
работникът
да се включи
в тази
специфична
програма на AMS,
неговото
участие в
трудовата
фондация
трябва да е
приключило.
–
Провеждане
на
непрекъснати
консултации
и активно
търсене на
работа:
Фондацията
осигурява
необходимата
инфраструктура
и предоставя
съвети и
подкрепа на 356-те
работниците
в техните
усилия да
намерят нова
работа. Това
включва
дейности
като
дискусии с
инструктор,
обучение за
това как да
се кандидатства
за работа,
създаване на
групи от участници
за
поощряване
на
способностите
за свързване
в мрежа. Активното
търсене на
работа може
да започне
или след
етапа на
ориентиране,
или след
завършване
на
индивидуалния
план за
обучение.
Нормалното
времетраене на
тази мярка е
ограничено
до 14 седмици,
но в
определени
случаи може
да бъде
продължено
до 22 седмици
(за участници
на възраст
над 50 години
или за лица с
трудоспособност.
Във фазата на
активното
търсене на
работа участниците
трябва да
приемат
разумните предложения
за работа от
страна на AMS.
–
Обучение
и помощ при
търсене на
работа[9]: Тази помощ
се изплаща на
всички 356
работници
само за
периода на
участието им в
мерките по обучение
и активна
реинтеграция
в рамките на
трудовата
фондация.
Базовият
размер е между
150 и 450 EUR на човек
на месец (14
месеца/година),
плюс 75 EUR/40 EUR за
хората
съответно
със или без
деца, чиято
заплата е
единственият
източник на
доходи (12
месеца/година).
Тази помощ,
съчетана с
дневните
надбавки, не
може да
надвишава
сумата, която
се използва
за основа за
изчислението
на обезщетението
за
безработица
на работника.
Изплащането
на
обезщетенията
за безработица
се прекъсва
през периода
на изплащане на
тези помощи
за обучение.
–
Дневни
надбавки по
време на
мерки по
обучение и
търсене на
работа[10]: Тази помощ
се изплаща на
353 съкратени
работници
само за
периода на участието
им в мерките
по обучение и
активна реинтеграция
в рамките на
трудовата
фондация. Тя
позволява
сериозно
пълноценно
участие на всеки
съкратен
работник в
мерките.
Властите смятат,
че 60 души ще
вземат
участие в
мерките по
обучение и
реинтеграция
в
продължение
на 6,1 месеца, 138
души — в
продължение
на 15 месеца, 51
души — в
продължение
на 30 месеца и 104
души в
продължение
на 33,2 месеца.
Разходите за
работник на
месец възлизат
на 1031 EUR. Тази
помощ,
съчетана с
надбавките
за обучение и
търсене на
работа, не
може да
надвишава
сумата, която
се използва
за основа за
изчислението
на
обезщетението
за
безработица
на работника.
Изплащането на
обезщетенията
за
безработица
се прекъсва
през периода
на изплащане
на тези дневни
надбавки.
–
Допълнителни
разходи по
време на
обучение: те се
отпускат
само на 174 от
участниците
във
фондацията,
които вземат
участие в
мерки по
обучение, за
покриване на
пътни
разходи и
разходи за
учебни
материали.
23.
Разходите
за
прилагането
на
действията по
линия на
ЕФПГ, които
са включени в
заявлението
в
съответствие
с член 3 от
Регламент
(ЕО) № 1927/2006,
обхващат
подготвителните,
информационните
и рекламните
дейности, а
също и тези
по контрола и
управлението
на фондацията
за стомана Voest-Alpine.
Всички
партньори, участващи
в мерките, са
поели
ангажимент
да съобщават
участието на
ЕФПГ.
Разходите по
управлението
на
фондацията
ще бъдат
изчислени на
пропорционална
основа за действителния
брой
наблюдавани
работници и
няма да
надхвърлят 954 EUR
на човек.
24.
Персонализираните
услуги,
представени
от
австрийските
власти,
представляват
активни
мерки на
пазара на
труда,
попадащи в обхвата
на правомерните
действия,
определени в
член 3 от
Регламент
(ЕО) № 1927/2006.
Австрийските
власти
изчисляват
общия размер
на разходите
за тези
услуги на 12 266 158 EUR,
а разходите
по
прилагането
на ЕФПГ — на 479 855 EUR
(3,80 % от цялата
сума). Общият
размер на поисканото
от ЕФПГ
участие
възлиза на 8 284 908 EUR
(65 % от общия
размер на
разходите).
 Дейности || Очакван брой работници от целевата група || Очаквани разходи на работник от целевата група (в евро) || Общо разходи (ЕФПГ и национално съфинансиране) (в евро)
 Персонализирани услуги (член 3, първа алинея от Регламент (ЕО) № 1927/2006)
 Предварителни консултации („Erstberatung“) || 356 || 49 || 17 444
 Професионалното ориентиране („Berufsorientierung“) || 356 || 1 022 || 363 832
 Индивидуално обучение, включително стажове и обучения по предприемачество („Individuelle Qualifizierung“) || 174 || 3 052 || 531 048
 Провеждане на непрекъснати консултации и активно търсене на работа („laufende Beratung und aktive Jobsuche“) || 356 || 1 056 || 375 936
 Обучение и помощ при търсене на работа („Zuschussleistung/Stipendium bei aktiver Beratung, Jobsuche oder Ausbildung“) || 356 || 9 307 || 3 313 292
 Дневни надбавки по време на обучение и търсене на работа — 6,1 месеца („Schulungsarbeitslosengeld“) || 60 || 6 308 || 378 480
 Дневни надбавки по време на обучение и търсене на работа — 15 месеца („Schulungsarbeitslosengeld“) || 138 || 15 456 || 2 132 928
 Дневни надбавки по време на обучение и търсене на работа — 30 месеца („Schulungsarbeitslosengeld“) || 51 || 30 886 || 1 575 186
 Дневни надбавки по време на обучение и търсене на работа — 33,2 месеца („Schulungsarbeitslosengeld“) || 104 || 34 240 || 3 560 960
 Допълнителни разходи по време на обучение („Аusbildungsnebenkosten“) || 174 || 98 || 17 052
 Междинна сума за персонализирани услуги ||   || 12 266 158
 Разходи по прилагането на ЕФПГ (член 3, трета алинея от Регламент (ЕО) № 1927/2006)
 Подготвителни дейности ||   || 57 500
 Управление на фондацията за стомана Voest-Alpine (фондация за професионална преквалификация) ||   || 339 355
 Дейности по предоставяне на информация и реклама ||   || 18 000
 Дейности по упражняване на контрол ||   || 65 000
 Междинна сума за разходите по прилагането на ЕФПГ ||   || 479 855
 Общо очаквани разходи ||   || 12 746 013
 Участие на ЕФПГ (65 % от общия размер на разходите) ||   || 8 284 908
25.
Австрия
потвърди, че
описаните
по-горе мерки
допълват
действията,
финансирани
от структурните
фондове, и че
двойното
финансиране
е изключено.
Акцентът на
оперативната
програма на
ЕСФ за
Австрия по
цел 2 е
поставен
върху трайно
безработните,
докато целта
на ЕФПГ е да
оказва
незабавна
подкрепа на
работниците
след като
бъдат съкратени.
Следователно
няма
припокриване
на двата
фонда.
Дата/и,
на
която/които е
започнало
или предстои
да започне
предоставянето
на персонализираните
услуги на
засегнатите
работници
26.
Австрия
започна
предоставянето
на персонализираните
услуги на
засегнатите
работници,
включени в съгласувания
пакет,
предложени
за съфинансиране
от страна на
ЕФПГ, на 1 април 2009 г.,
датата, на
която
първите
работници са
постъпили в
трудовата
фондация.
Следователно
тази дата
представлява
началото на
периода, в
който
разходите за
евентуално
подпомагане,
което може да
бъде
отпуснато по
ЕФПГ, се считат
за приемливи.
Процедури,
спазвани при
консултации
със социалните
партньори
27.
Австрийските
власти
обясниха, че
диалогът със
социалните
партньори за
начина на преодоляване
на
последиците
от загубата
на работни места
за
съответните
работници е
започнал,
когато
дружествата
са уведомили
австрийските
власти за
предвидените
уволнения, в
съответствие
с
австрийската
„Frühwarnsystem“/система за
ранно
предупреждение
(§ 45a от Arbeitsmarkt-förderungsgesetz/AMFG).
28.
Що се отнася
до ролята на
фондацията
за стомана Voest-Alpine, принципното
съгласие на
социалните
партньори бе
получено в
края на 80-те
години,
когато бе
основана
трудовата фондация.
Следните
социални
партньори са
дали
съгласието
си за това
конкретно
заявление по
ЕФПГ до
август 2009 г.:
асоциацията
на
предприятията
в областта на
машиностроенето
и
металообработването
на
австрийската
икономическа
камара (Fachverband der maschinen- und
metallverarbeitenden Industrie der Wirtschaftskammer Österreich),
асоциацията
на предприятията
в областта на
минното дело
и добива на
желязо на
австрийската
икономическа
камара (Fachverband der Bergwerke und
eisenerzeugenden Industrie der Wirtschaftskammer Österreich),
профсъюзът
на
работещите в
металургичния,
текстилния и
хранителния
сектор (Gewerkschaft
Metall-Textil-Nahrung),
профсъюзът
на
работещите в
частния сектор,
печатарството,
журналистиката
и хартията (Gewerkschaft
der Privatangestellten, Druck, Journalismus, Papier),
като и двата
са в рамките
на
Австрийската
федерация на
профсъюзите
(Österreichische Gewerkschaftsbund /ÖGB).
29.
Австрия
обясни освен
това, че
сътрудничеството
на
австрийските
социални
партньори е
доброволна
договореност
от предимно неформално
естество и не
се регулира
от закона[11].
Дружествата
са предмет на
приложимите
правила на
обществената
служба по
заетостта (AMS),
само когато
решат да
участват в
специфични
мерки на
трудовата
политика.
Съкращенията,
обхванати от
това
заявление, са
на базата на
споразумения
с
работодател/работнически
съвет („Betriebsvereinbarungen“), а не
на
колективни
споразумения,
договорени
за целия
металургичен
сектор.
Информация
за
дейностите,
които са
задължителни
по силата на
националното
право или
съгласно
колективни
споразумения
30.
Що се
отнася до
критериите,
предвидени в
член 6 от
Регламент
(ЕО) № 1927/2006, в
своето
заявление и
допълнително
предоставена
информация
австрийските
власти:
·      потвърдиха,
че
финансовото
участие от
страна на
ЕФПГ не
замества
мерките,
които са отговорност
на
дружествата
по силата на
националното
право или
колективните
споразумения;
·      доказаха,
че
дейностите
осигуряват
подкрепа за
отделните
работници и
не се използват
за
преструктуриране
на дружества
или отрасли;
·      потвърдиха,
че за
правомерните
действия, посочени
по-горе, не
получават
помощи от други
финансови
инструменти
на ЕС.
Системи
за
управление и
контрол
31.
Австрия
е уведомила
Комисията, че
фондация за
стомана Voest-Alpine ще
предостави 35-те
процента
национално
съфинансиране.
Самата
трудова
фондация се
финансира
посредством
солидарни
вноски,
плащани от
работодателите
и служителите
на
предприятията,
които
членуват понастоящем
в нея. Тези
вноски
варират и
редовно се
преглеждат
от
социалните
партньори.
32.
Австрия
потвърди, че
финансовото
участие ще
бъде
управлявано
от същия
орган, който
управлява
ЕСФ: отдел VI/INT/9 в
рамките на
Федералното
министерство
на труда,
социалната
политика и
защитата на
потребителите
(BMASK Bundesministerium für Arbeit, Soziales und Konsumentenschutz)
ще действа
като
управителен
орган и като
разплащателна
служба.
Органът за финансов
контрол за
ЕФПГ е различен
от този на
ЕСФ: отдел VI/ S/5а
в рамките на BMASK
ще изпълнява
тази функция
за ЕФПГ.
Съгласуваният
пакет от
персонализирани
мерки се
изпълнява от
фондацията
за стомана Voest-Alpine,
под надзора
на
публичната
служба по
заетостта (AMS).
Освен това BMASK е
подпомагано
от доставчик
на
техническа помощ,
който ще
действа и
като система
за контрол на
първо ниво.
Всички
основни
договорености
и задължения
са
установени в
писмени
споразумения.
Финансиране
33.
Въз
основа на
подаденото
от Австрия
заявление
предложеното
участие по
линия на ЕФПГ
в
съгласувания
пакет от
персонализирани
услуги
възлиза на 8 284 908
EUR, което
представлява
65 % от общия
размер на
разходите.
Сумата, предложена
от Комисията
за отпускане
по фонда, е
основана на
предоставената
от Австрия информация.
34.
Като
отчита
максималния
възможен
размер на
финансово
участие от
ЕФПГ в
съответствие
с член 10,
параграф 1 от
Регламент
(ЕО) № 1927/2006, както
и рамките за
преразпределяне
на бюджетните
кредити,
Комисията
предлага да
се мобилизират
средства от
ЕФПГ за цялата
горепосочена
сума, които
да се предоставят
по функция 1а
от
финансовата
рамка.
35.
Предлаганият
размер на
финансовото
участие ще
позволи над 25 %
от
максималната
годишна сума,
предвидена
за ЕФПГ, да
остане на
разположение
за разпределение
през
последните
четири
месеца на
годината
съгласно
изискването
в член 12,
параграф 6 от
Регламент (ЕО)
№ 1927/2006.
36.
С
представянето
на
настоящото
предложение
за
мобилизиране
на средства
от ЕФПГ Комисията
започва
опростената
тристранна процедура
съгласно
изискванията
по точка 28 от
Междуинституционалното
споразумение
от 17 май 2006 г., за
да се осигури
съгласието
на двата клона
на бюджетния
орган
относно
необходимостта
от
използване
на ЕФПГ и
относно
размера на
необходимите
средства.
Комисията приканва
клона на
бюджетния орган,
който пръв
постигне
съгласие на
подходящо
политическо
равнище по
проекта на предложение
за
мобилизирането,
да информира
другия клон и
Комисията за
своите намерения.
В случай на
несъгласие
от страна на
някой от
двата клона
на бюджетния
орган ще бъде
свикана
официална
тристранна
среща.
37.
Отделно
от това
Комисията
представя
искане за
прехвърляне,
за да бъдат
вписани в бюджета
за 2011 г.
специални
бюджетни
кредити за
поети задължения
съгласно
изискването
по точка 28 от
Междуинституционалното
споразумение
от 17 май 2006 г.
Източник
на
бюджетните
кредити за
плащания
38.
След
приемането
от двата
клона на
бюджетния
орган на две
решения за
обща сума от 777 390
EUR и предвид
трите случая,
които в
момента се разглеждат
от бюджетния
орган за обща
сума от 30 023 247 EUR,
сумата, която
остава по
бюджетен ред 04.0501
„ЕФПГ“,
възлиза на 16 808 313
EUR. Тази
налична сума
ще бъде
използвана
за покриване
на сумата от 8 284 908 EUR,
необходима
за
настоящото
заявление.
Предложение
за
РЕШЕНИЕ
НА
ЕВРОПЕЙСКИЯ
ПАРЛАМЕНТ И
НА СЪВЕТА
за
мобилизиране
на средства
от Европейския
фонд за
приспособяване
към
глобализацията
в
съответствие
с точка 28 от
Междуинституционалното
споразумение
от 17 май 2006 г.
между
Европейския
парламент,
Съвета и Комисията
за
бюджетната
дисциплина и
доброто финансово
управление
(заявление EGF/2010/007
AT/Steiermark и Niederösterreich от
Австрия)
ЕВРОПЕЙСКИЯТ
ПАРЛАМЕНТ И
СЪВЕТЪТ НА
ЕВРОПEЙСКИЯ
СЪЮЗ,
като
взеха
предвид
Договора за
функционирането
на
Европейския
съюз,
като
взеха
предвид
Междуинституционалното
споразумение
от 17 май 2006 г.
между
Европейския
парламент,
Съвета и Комисията
за
бюджетната
дисциплина и
доброто
финансово
управление[12], и
по-специално
точка 28 от
него,
като
взеха
предвид
Регламент
(ЕО) № 1927/2006 на
Европейския
парламент и
на Съвета от 20
декември 2006 г.
за създаване
на
Европейски
фонд за приспособяване
към
глобализацията[13], и
по-специално
член 12,
параграф 3 от
него,
като
взеха
предвид
предложението
на Комисията[14],
като
имат предвид,
че:
(1)       Европейският
фонд за
приспособяване
към глобализацията
(наричан
по-нататък
„ЕФПГ“) е
създаден с цел
да се
предоставя
допълнителна
подкрепа на
работниците,
съкратени в
резултат от
значими
структурни
промени в
моделите на
световната
търговия
поради
глобализацията,
и да ги
подпомага
при
повторното
им интегриране
на пазара на
труда.
(2)       Обхватът
на ЕФПГ беше
разширен за
подадените
след 1 май 2009 г.
заявления, за
да се включи
подкрепа за
работниците,
чието
съкращаване
е пряк резултат
от
глобалната
финансова и
икономическа
криза.
(3)       Междуинституционалното
споразумение
от 17 май 2006 г.
дава
възможност
за
мобилизиране
на ЕФПГ в
рамките на
годишния
таван от 500 млн.
EUR.
(4)       Австрия
подаде
заявление за
мобилизиране
на средства
от ЕФПГ по
отношение на
съкращения в 54
предприятия,
развиващи
дейност в
разделение 24
от NACE Revision 2
(„Производство
на основни
метали“) в
съседните
региони на
ниво NUTS II Steiermark
(Щирия, AT22) и Niederösterreich
(Долна
Австрия, AT12) в
Австрия, и
добави към
него
допълнителна
информация
до 27 януари 2011 г.
Заявлението
отговаря на
изискванията
за
определяне
на
финансовото
участие,
установени в
член 10 от
Регламент
(ЕО) № 1927/2006. По
тази причина
Комисията
предлага да
бъдат
мобилизирани
средства в
размер на 8 284 908 EUR.
(5)       С
оглед на
горното, ЕФПГ
следва да
бъде мобилизиран
за предоставяне
на финансово
участие по
заявлението,
подадено от
Австрия,
ПРИЕХА
НАСТОЯЩОТО
РЕШЕНИЕ:
Член 1
В
рамките на
общия бюджет
на
Европейския
съюз за
финансовата 2011 година
се
мобилизират
средства от
Европейския
фонд за
приспособяване
към глобализацията
(ЕФПГ) за
осигуряването
на 8 284 908 EUR под
формата на
бюджетни
кредити за
поети задължения
и бюджетни
кредити за
плащания.
Член 2
Настоящото
решение се
публикува в Официален
вестник на
Европейския
съюз.
Съставено
в
[Брюксел/Страсбург]
на […] година.
За Европейския
парламент                         За
Съвета
Председател                                                Председател
[1]               ОВ С 139, 14.6.2006 г.,
стр. 1.
[2]               ОВ L 406, 30.12.2006 г.,
стр. 1.
[3]               Регламент
(ЕО) № 1893/2006 на
Европейския
парламент и
на Съвета от 20
декември 2006 г.
за
установяване
на
статистическа
класификация
на
икономическите
дейности NACE Rev. 2 и
за изменение
на Регламент
(ЕИО) № 3037/90 на
Съвета, както
и на някои ЕО
регламенти
относно
специфичните
статистически
области (ОВ L 393,
30.12.2006 г., стр. 1).
[4]               В
съответствие
с член 3, трети
параграф от Регламент
(ЕО) № 1927/2006.
[5]               Въздействие
на
икономическата
криза върху
ключови
промишлени
сектори в ЕС —
случаят с
преработвателната
промишленост
и строителството:
http://ec.europa.eu/enterprise/newsroom/cf/_getdocument.cfm?doc_id=4040 (4/2009 г.) и http://ec.europa.eu/enterprise/newsroom/cf/_getdocument.cfm?doc_id=5509 (10/2009 г.).
[6]               Австрийските
трудови
фондации са
активен инструмент
на
политиката
на пазара на
труда в Австрия
за
подобряване
на
положението
на пазара на
труда на
търсещите
работа лица.
Те се
основават на
Arbeitslosenversicherungsgesetz (§ 18) и на
директивите
за прилагане,
издадени от
службата за
пазара на
труда (AMS). Последната
директива на
службата за
пазара на
труда се
намира на
следния
адрес: http://www.ams.at/_docs/001_ast_RILI.pdf.
[7]               http://www.voestalpine.com/group/static/sites/default/downloads/en/share/share/Annual_Report_2009-10.pdf
[8]               Съгласно
§ 18 от Arbeitslosenversicherungsgesetz (ALVG),
участието на
работник във
фондацията е
ограничено
до 156 седмици
(три години) с
възможност
за
удължаване
до 209 седмици
(четири години)
в определени
случаи (лица
на възраст
над 50 или хора
по по-дълги
програми за
квалификация).
[9]               Съгласно
§ 18 от Arbeitslosenversicherungsgesetz (ALVG).
[10]             Съгласно
§ 18 от Arbeitslosenversicherungsgesetz (ALVG).
[11]             Уебсайт
на ÖGB http://www.sozialpartner.at/sozialpartner/Sozialpartnerschaft_mission_en.pdf
[12]             ОВ С 139, 14.6.2006 г.,
стр. 1.
[13]             ОВ L 406, 30.12.2006 г.,
стр. 1.
[14]             OВ C […], […], стp.
[…].